|  |  |
| --- | --- |
| **ИЗВЕШТАЈ О СПРОВЕДЕНОЈ АНАЛИЗИ ПРОЦЈЕНЕ УТИЦАЈА ПРОПИСА ЗА ЛОКАЛНЕ САМОУПРАВЕ** | |
| ПРЕДЛАГАЧ ПРОПИСА | Председник Општине |
| НАЗИВ ПРОПИСА | Одлука о приступању изради Локалног Акционог плана Биодиверзитета |
| 1. Дефинисање проблема   - Које проблеме треба да ријеши предложени акт?  - Који су узроци проблема?  - Које су последице проблема?  - Који су субјекти оштећени, на који начин и у којој мјери?  - Како би проблем еволуирао без промјене прописа (опција „статус кво“)? | |
| Предложеним актом треба да се ријеше питања којим се прописују услови, начин, поступак прибављања података о заштићеним природним добрима, податке о мјерама заштите природе и вриједности подручја, негативан утицај на заштићена природна добра , финансијска средства за спровеђење мјера заштите природе и други елементи од значаја за заштиту природе на територији Општине Никшић.  Најчешћи узрок проблема је непостојање Локалног Акционог Плана Биодиверзитета.  Последица проблема је нереализација предложених активности из Одлуке.  Оштећени субјекти су природни ресурси на територији наше Општине.  У случају („статус кво“ опција), дошло би до неадекватних секторских политика, као што су шумарство, пољопривреда, туризам са свим негативним последицама по животну средину. | |
| 2. Циљеви  - Који циљеви се постижу предложеном прописом?  - Навести усклађености ових циљева са постојећим стратегијама или програмима Владе, ако је примјењиво. | |
| Основни циљ који се постиже овим актом је попис флоре и фауне, као и давање смјерница за заштиту и очување природе на територији Општине Никшић.  Одлука је усклађена са Законом о локалној самоуправи („Службени лист ЦГ“, бр. 2/18 , 34/19, 38/20, 50/22 и 84/22) и Статутом општине Никшић.  3. Опције  - Које су могуће опције за испуњавање циљева и рјешавање проблема? (увijек треба размaтрaти,, статус кво“ опцију и препоручљиво је укључити нерегулаторну опцију, осим ако постоји обавеза доношења предложеног прописа).  -Образложите преферирану опцију? | |
| Одлуком је предвиђено да Локални Акциони План Биодиверзитета захтјева обилазак терена и коришћење доступне литературе из области заштите и очувања природе. Локални Акциони План Биодиверзиотета се ради у двије фазе: Нацрт Плана и Предлог Плана. | |
| 4. Анализа утицаја  - На кога ће и како ће највјероватније утицати рјешења у пропису - набројати позитивне и негативне утицаје, директне и индиректне?  – Које трошкове или уштеде ће примјена прописа изазвати грађанима и привреди (нарочито малим и средњим предузећима)?  - Да ли позитивне последице доношења прописа оправдавају трошкове које ће он створити?  - Да ли се прописом подржава стварање нових привредних субјеката на тржишту и тржишна конкуренција?  - Укључити процјену административних оптерећења и бизнис баријера. | |
| Реализација ове Одлуке утицаће прије свега на бољу очуваност природних вриједности подручја, већи степен заштите добиће заштићене и угрожене врсте , такође ћемо добити податке о мјерама заштите природе и вриједности подручја, као и мјере и активности, које ће бити предузете. | |
| **5. Процена фискалног утицаја**  - Да ли је потребно обезбјеђење финансијских средстава из буџета односно буџета Црне Горе за имплементацију прописа и у ком износу?  - Да ли је обезбјеђење финансијских средстава једнократно, или током одређеног временског периода? Образложити.  - Да ли имплементацијом прописа произилазе међународне финансијске обавезе?Образложити  - Да ли неопходна финансијска средства обезбеђена у буџету за текућу фискалну годину, односно да ли су планирана у буџету за наредну фискалну годину?  - Да ли је усвајањем прописа предвиђено доношење подзаконских аката из којих ће проистећи финансијске обавезе?;  - Да ли ће се имплементација прописа остварити приходе за буџет Црне Горе?  - Образложити метрологију која се коришћена, приликом обрачуна финансијских издатака/прихода;  - Да ли су постојали проблеми у прецизном обрачуну финансијских издатака/прихода?  - Да ли су постојале сугестије Министарства финансија на нацрт/предлог прописа?  - Да ли су добијене примједбе имплементиране у текст прописа? | |
| За реализацију ове Одлуке, планиран је износ од 10.000,00 еура, од којих је 5.000,00 еура предвиђено буџетом Општине за 2023. годину за израду пројеката из области животне средине, док је недостајући износ од 5.000,00 еура планиран ребалансом буџета за 2023. годину. | |
| **6. Консултације са заинтересованим странама**  - Назначити да ли је коришћена екстерна експертска подршка и ако да, како ?  - Назначити које су групе заинтересованих страна консултоване, у којој фази РИА процеса и како (јавне или циљане консултације)?  - Назначити главне резултате консултација и који предлози и сугестије заинтересованих страна прихваћени или неприхваћени, Образложити; | |
| Приликом израде ове Одлуке није коришћена екстерна експертиза. Нацрт ове Одлуке је био на Јавној расправи, гдје су се заинтересовани грађани могли упознати са садржајем истог, али ће за израду Локалног Акционог Плана Биодиверзитета, анжовати еминентна лица из ове области на територији Црне Горе. | |
| **7. Мониторинг и евалуација**  -Које су потенцијалне препреке за имплементацију прописа?  -Које ће мјере бити предузете током промјене прописа, да би се испунили циљеви ?  - Који су главни индикатори према којима ће се мјерити испуњени циљеви?  - Ко ће бити задужен за спровођење услова мониторинга и евалуације примјене прописа? | |
| Потенцијална препрека за имплементацију Одлуке је евентуално неусвајање Одлуке од стране Скупштине Општине Никшић. Главни индикатори према којима ће се мјерити испуњење циљева предвиђених Одлуком су: по први пут посједовање база података о заштићеним природним добрима на подручју Општине Никшић, податке о мјерама заштите природе и вриједности тих подручја, као и друге елементе од значаја за заштиту природе. | |

Датум и мјесто СЕКРЕТАР

Миланка Радуловић, дипл.инг

29.09.2023.